Schengen
Schengen on asula Luksemburgis Remichi kantonis Schengeni vallas. Asub Moseli jõe ääres. Schengen asub riigi kagutipus Saksamaa ja Prantsusmaa piiri ääres. 14. juunil 1985 sõlmiti seal lepe Belgia, Hollandi, Saksamaa, Prantsusmaa ja Luksemburgi vahel, millega need riigid loobusid piirikontrollist sisepiiridel. See pani aluse Schengeni viisaruumile. Schengen asub viinamarjakasvatuspiirkonnas.